Et päkapikud ei arvaks, et ma siin jõulu eel niisama logelenud olen, panen  siinkohal kirja oma panuse kingitkottide täitmisel.    Kindad tütar Loorele tema uue punase palitu juurde:)    Lõngad, mida miksisin on Gedifra Angora Merino ja Rowani Felted Tweed (need mõlemad rohelised).    Ülejäänu on majast välja rännanud ilma et oleks fotosilma ette jäänud. Aga panen ikkagi kirja.  Sõbranna pojale kirjatud müts ja sall.  Tütre sõbranna emale ja vanaemale mütsid.  Müts mehe emale.    Ja nagu ka teistel tegijatel, jäi ka minul siiski aega napiks,  et oleks saanud tehtud kõik, mida plaanisin. Niiet tulevaks aastaks tuleb endale lubada, et alustan kingituste punumist varem ja olen tegusam:)    Mõnusaid aasta viimaseid päevi!